**dr. Cseszregi Tamás oktatási igazgató kérdéseimre adott válasza:**

**Mikor kapnak emailt/tájékozatót a második körös Neptun tesztelők?**

Az előzetes elképzelések szerint lett volna lehetőség tesztelni egy második körben is: akkor, amikor az ETR már, a Neptun pedig még nem működik. Nemrég (ma) dőlt el, hogy ezt sajnos nem tudjuk biztosítani. A második körös tesztelésnek ugyanis az lenne az alapja, hogy az már a saját adatokkal és az ELTE által az éles rendszerben alkalmazandó beállításokkal történik. Tekintettel arra, hogy a konverzióval nem sikerült a várakozásoknak megfelelően haladni, annak ellenőrzésére is csak holnaptól szerdáig lesz lehetősége a karoknak. Az így beérkező észrevételek (hibajelzések) feldolgozásra, az esetleges hibák pedig javításra kerülnek, majd elindul az ETR október 31-i állományának a Neptun éles rendszerbe történő betöltése. Ez a folyamat november 1-jétől kb. november 7/8-ig tart. Ezt követően kezdődik el az éles rendszer "eltésítése", azaz a november 15-i indulásra való felkészítése. Mindez hatalmas erőfeszítést igényel a bevezetési projektben résztvevőktől. Mind kollégáim, mind az SDA munkatársai erejüket megfeszítve, a szó legteljesebb értelmében éjjel-nappal dolgoznak azért, hogy a Neptun rendben elindulhasson. Ahhoz, hogy a hallgatói webes tesztrendszert egy második tesztre felkészítsék (pl. vizsgajelentkezési és egyben tárgyfelvételi időszakot szimuláljanak annak ellenére, hogy jelenleg egyik sincsen), rengeteg munkára lenne szükség, az elvégzendő feladatok száma és súlya pedig sajnos nem teszi lehetővé, hogy erre erőforrást allokáljunk. Őszintén sajnálom, hogy így alakult, ugyanakkor megértéseteket kérem ebben.

**A keddi képzés pontos helye hol van? (ÁJK-ra emlékszem, de nem kaptam írásban semmit erről)**

Az ÁJK Egyetem téri épületének tetőterében, a 604-es teremben 9:00-12:00-ig, illetve 13:00-16:00-ig kétszer 24 fős csoportban.

**Az átmeneti HÖK-ös hozzáféréssel mi a helyzet?**

Az átmeneti HÖK-ös hozzáférés gyakorlatilag ugyanaz, mint a tesztelés, így erre a kérdésre is az elsőre adott válasz az irányadó.